
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε = 906,000 στρ. στη θέση «Βερ- 
βά»-«Ξηροβούνι» περιφέρειας Δήμου Διστόμου Ν. Βοιωτίας . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστού δόμησης σε 
ακίνητο, που βρίσκεται εντός του ρυμοτομικού σχεδίου Ηρα¬ 
κλείου (Ν. Αττικής) . 2 

Διορθώσεις σφαλμάτων 

Διόρθωση σφάλματος στο από 18.7.92 Π.Δ. «Τροποποίηση του 
εγκεκριμένου ρυμοτομικού σχεδίου της Κοιν. Ν. Μάκρης (Ν. Ατ¬ 
τικής) και επιβολή προκηπίου» . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 819 (1) 

Κήρυξη αναδασωτέας έκτασης Ε = 906,000 στρ. στη θέση «Βερβά»- 
«Ξηροβούνι» περιφέρειας Δήμου Διστόμου Ν. Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας. 


2. Τις διατάξεις των αρθ. 41 παρ. 1 και 38 παρ. 1 του Ν. 998/79 
«Περί προστασίας των δασών». 

3. Τις σχετικές διατάξεις των εκδοθέντων διαταγμάτων περί διοικη¬ 
τικής αποκέντρωσης και μεταβίβασης αρμοδιοτήτων του Υπουργείου 
Γ εωργίας. 

4. Τις αρ. 160417/1180/8.7.80 και 182447/3049/24.9.80 δ/ 
γές του Υπουργείου Γεωργίας. 

5. Την αριθ. 1588/19.8.92 πρόταση του Δασαρχείου Λιβαδειάς για 
κήρυξη ως αναδασωτέας της αναφερομένης στο θέμα έκτασης που κα¬ 
λυπτόταν από ελάτη και αείφυλλα πλατύφυλλα και καταστράφηκε την 
12.8.92 από πυρκαϊά. 

6. Την ανάγκη προστασίας της έκτασης και επανεγκατάστασης της 
δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του δασικού χαρα¬ 
κτήρα την προστασία και αποκατάσταση της δασικής βλάστησης με φυ¬ 
σική αναγέννηση, τη δημόσια δασική έκταση Ε = 906,000 στρεμ. που 
κάηκε στις 12.8.92 και βρίσκεται στη θέση «Βερβά»-«Ξηροβούνι» περι¬ 
φέρειας Δήμου Διστόμου, προσδιορίζεται δε από τα στοιχεία 
1,2,3,4,5,6,7,1 και γραμμοσκιάς, όπως φαίνεται στο συνημμένο από¬ 
σπασμα χάρτη με κλίμακα 1:50.000 που αποτελεί αναπόσπαστο μέρος 
της απόφασης αυτής και έχει όρια: 

Ανατολικά: Με αγροκτήματα κατοίκων Διστόμου. 

Δυτικά: Με δημόσιο ελατοδάσος ξηροβουνίου. 

Βόρεια: Με δημόσιο ελατοδάσος ξηροβουνίου και δημόσια δασική 
έκταση. 

Νότια: Με δημόσιο ελατοδάσος ξηροβουνίου και δημόσια δασική 
έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 21 Αυγούστου 1992 
Ο Νομάρχης 

ΦΑΝΗΣ ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστού δόμησης σε ακί¬ 
νητο, που βρίσκεται εντός του ρυμοτομικού σχεδίου Ηρακλείου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθμόν 367/1987 Π.Δ/γμα (Α 163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α 137). 

5. Την Τ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702), 

6. Την 30504/22.1.1992 αίτηση του Σωτηρίου Ναυπλιώτη. 

7. Την 10844/1992 δήλωση του Ιωάννη Δελητσομπάνη ενώπιον 
της συμβολαιογράφου Νέας Ιωνίας (Αττικής) Θεανώς Αμπαρτζάκη- 
Χαλαμπαλάκη. 

8. Την 30561/22.1.1992 αίτηση της Ευρυδίκης Ζαβολέα. 

9. Την 158/1992 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

10. Την 30561/17.4,1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.4.1991 Π.Δ/γμα(Δ 252) 
από το βαρυνόμενο ακίνητο, που βρίσκεται εντός του ρυμοτομικού σχε¬ 
δίου Αθηνών επί της οδού Σημαντήρα αρ. 16 για το οποίο έχει εκδοθει ο 
3330/1992 σχετικός τίτλος δικαιώματος μεταφοράς συντελεστή δό¬ 
μησης στο όνομα Ευριδίκης Ζαβολέα σε άλλο ακίνητο (ωφελούμενο) 
που βρίσκεται εντός του ρυμοτομικού σχεδίου του Δήμου Ηρακλείου (Ν. 


Αττικής) επί της οδού Μαρίνου Αντύπα αριθ. 80, φερόμενο ως ιδιοκτη¬ 
σία Σωτηρίου Ναυπλιώτη και Ιωάννη Δελητσομπάνη, όπως το ωφελού¬ 
μενο ακίνητο φαίνεται με στοιχεία Α,Α ,Β,Γ,Γ ,Δ,Α, στο σχετικό πρω¬ 
τότυπο διάγραμμα σε κλίμακα 1:200 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 74161/1992 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ιαχυόντων στην 
περιοχή όρων δόμησης 24,18 τ.μ. που αντιστοιχεί σε 47,69 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 631,69 τ.μ. 

β) Ποσοστό κάλυψης: 40%. 

γ) Συντελεστής δόμησης: 1.2383 

δ) Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ μέτρ (18,00 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον προϊστάμενο της Διεύθυνσης Τοπογραφικών Εφαρμογών με 
την 74161/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης σε αντικατάσταση του 3330 τίτλου, στο όνομα Ευρυδί¬ 
κης Ζαβολέα, για το υπολειπόμενο και μη χρησιμοποιηθέν εμβαδόν 
2,31 τ.μ. (50,00 ΐ.μ. - 47,69 τ.μ.) από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 3 ) 

Στο ΦΕΚ 837/Δ/14.8.92 όπου δημοσιεϋθηχε το από 18.7.92 Π.Δ. 
«Τροποποίηση του εγκεκριμένου ρυμοτομικού σχεδίου της Κοιν. Ν. Μά- 


κρης (Ν. Αττικής) και επιβολή προκηπίου» αντικαθίσταται το από πα¬ 
ραδρομή δημοσιευθέν εσφαλμένο διάγραμμα με το ορθό, που έχει ως 

εξής: 

(Από το Υουργείο ΠΕΧΩΔΕ) 


ΝΟΜΑΡΧΙΑ ΑΝ. ΑΤ ι ΙΚΗΣ 

(ι . 

Δ/ΝΣΗ ΠΟΛΕΟΔΟΜΙΑΣ 
ΤΜΗΜΑ Α'· 


ν. 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




